钦定古今图书集成/明伦汇编/氏族典/第210卷 > 《廖用贤尚友录》 > 陶弼
## 钦定古今图书集成/明伦汇编/氏族典/第210卷 > 《廖用贤尚友录》 > 陶弼

按《宋史陶弼传》：“弼字商翁，永州人。少俶傥，放宕吴中，
行山间，有双鲤戏溪水上，伫观之，傍一老父顾曰：‘此
龙也，行且斗，君宜亟去’。去百步许，雷大震，而两岸圮
木拔。又遇风暴怒，二十七艘同时溺，独弼舟得济。一
见丁谓，谓妻以宗女，因从学兵法，能持论纵横。庆历
中，杨畋讨湖南，猺弼上谒，畋授之兵，使往袭，大破之”，
以功得阳朔主簿。侬智高犯南海，畋为安抚使，辟参
军谋。府罢，调阳朔令，摄兴安令，知宾、容、钦三州，换崇
仪副使，迁为使、知邕州，请便郡，徙鼎州。章惇经理五
溪蛮事，荐为辰州，迁皇城使，转康州团练使，复知邕
州，进西上阁门使，留知顺州，加东上阁门使，未拜而
卒。